BEAUTY เปิดตัว “ไอเทมรักษาสิว” บุกตลาดค้าปลีกความงาม
BEAUTY เปิดตัว “ไอเทมรักษาสิว” บุกตลาดค้าปลีกความงาม เริ่มวางจำหน่าย 1 ก.ค.64 ผ่านร้านค้าปลีกรายใหญ่-รายย่อย มากกว่า 16,000 ร้านค้าทั่วประเทศ
11 มิ.ย. 2564

บริษัท บิวตี้ คอมมูนิตี้ จำกัด (มหาชน) หรือ BEAUTY ผู้จัดจำหน่ายผลิตภัณฑ์ภายใต้แบรนด์ Beauty Buffet ออกสินค้าใหม่ BEAUTY BUFFET ACNE CLEAR ประกอบด้วย 3 ผลิตภัณฑ์หลัก เจลล้างหน้า โทนเนอร์ เจลแต้มสิวออกแบบมาเพื่อรักษาสิวทุกประเภท ด้วยส่วนผสมทั้ง 6 อย่าง ได้แก่ LHA, PHA, HYALURON, VITAMIN B3, TRI X CLEAR และ Nordihydroguaiaretic acid แก้ปัญหาสิวแบบองค์รวม
โดยช่วยลดเลือนจุดด่างดำ ผลัดเซลล์ผิวอย่างอ่อนโยน ทำให้ผิวกลับมาแข็งแรง เนียนนุ่ม เพิ่มความชุ่มชื้น ถือเป็นตัวช่วยในการเสริมสร้างผิวที่ได้มากกว่าแค่การรักษาสิว และยังช่วยดูแลให้ผิวมีสุขภาพดีขึ้น ราคาคุ้มค่า เริ่มวางจำหน่ายวันที่ 1 กรกฎาคม 2564 ในช่องทางสินค้าอุปโภค (Consumer Product)  ร้านค้าปลีกผลิตภัณฑ์ความงามรายใหญ่-รายย่อย มากกว่า 16,000 ร้านค้าทั่วประเทศ